**Datum: 19.7.2022.**  **SAOPŠTENJE ZA MEDIJE**

**Donacija Međuopštinskoj organizaciji slijepih i slabovidih Doboj**

*Kompanija m:tel učestvovala u opremanju prostorija za rad*

Nastavljajući svoju misiju pomoći i podrške svima kojima je neophodna, predstavnici kompanije m:tel u utorak 19. jula posjetili su Međuopštinsku organizaciju slijepih i slabovidih u Doboju i donirali kancelarijski namještaj i notebook računar za opremanje prostorija u kojima rade.

Predsjednik Međuopštinske organizacije slijepih i slabovidih Doboj Predrag Radojčić se zahvalio kompaniji m:tel za prijateljstvo i podršku u radu organizacije te istakao da će im donirana oprema mnogo značiti u daljem radu.

Predstavnici m:tel-a do sada su obišli veliki broj gradova na području cijele BiH i posjetili najugroženije i najosjetljivije grupe stanovnika. Kompanija m:tel nastavlja sa društveno odgovornim poslovanjem i u narednom periodu a već u četvrtak 21. jula, njeni predstavnici posjetiće Eparhiju zahumsko - hercegovačku i primorsku gdje će donirati namještaj za Parohijske domove na području Mostara.